
	ACTA (EXTRACTE) 


	Expedient núm.: 
	Òrgan col·legiat: 

	JGL/2018/25 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	11 de juny de 2018 

	Durada 
	des de les 20.00 fins a les 22.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretari 
	Òscar Campos i Planes 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
Ramon Xandri i Solé, 2n tinent d’alcaldia
Sara Alarcón i Postils, regidora de Cultura


 
Una vegada verificada pel secretari la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
 
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACCIÓ SOCIAL
	Expedient 1075/2018. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar una subvenció de dinou euros (19,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 1074/2018. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar una subvenció de deu euros (10,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


AIGÜES
	Expedient 1059/2018. Inscripció d'aprofitaments subterranis fins a 7.000 m3/any (amb autorització prèvia)

	Favorable
	Tipus de votació: unanimitat

	Rosó Barrera, regidora delegada de Serveis municipals, dona compte de la resolució del Cap de la demarcació de Llobregat Foix i Tordera Besós, de data 25 de gener de 2018, en relació a l'atorgament de la conformitat amb l'aprofitament i ordenar la seva inscripció a la secció B del registre d'Aigües, d'acord amb les característiques següents:
Titulars
MCR
JCL
Situació
Comarca: Solsonès
Terme municipal: Solsona
Finca cadastral: 25257A002000230000AX
Aqüífer: aqüífers locals en medis de baixa permeabilitat dels gresos i conglomerats de Solsona-Llobregat
Grau de protecció: lliure.
Topònim: Pou Francesc Ribalta
Codi ACA de la captació: 25207-0012.
Coordenades UTM X: 377.438
Coordenades UTM Y: 4.649.554
Z: 674 m.
Característiques
Tipus: pou
Profunditat (m): 120
Diàmetre (mm): 160.
Ús domèstic
Reg horta
Superfície: 0,04 ha
Dotació: 7.000 m3/ha/any
Volum: 350 m3/any.


CONVENIS
	Expedient 1026/2018. Conveni amb el Consell Comarcal del Solsonès en la prestació del servei de biblioteca

	Favorable
	Tipus de votació: unanimitat

	Es dóna compte del conveni de col·laboració entre el Consell Comarcal del Solsonès i l’Ajuntament de Solsona en la prestació del servei de biblioteca i que es transcriu tot seguit:
"Conveni de col·laboració entre el Consell Comarcal del Solsonès i l'Ajuntament de Solsona en la prestació del servei de biblioteca
Solsona, 3 de novembre de 2017
Reunits
D’una banda, Sara Alarcón i Postils, presidenta del Consell Comarcal del Solsonès, actuant en el seu nom i representació, amb domicili al carrer dels Dominics, 12, de la ciutat de Solsona.
I de l’altra, David Rodríguez i González, alcalde i president de l’Ajuntament de Solsona, actuant en el seu nom i representació, amb domicili al carrer del Castell, 20, de la ciutat de Solsona.
Les parts es reconeixen mútuament, en la qualitat en què intervenen, la capacitat d’obrar necessària per atorgar aquest conveni i, a aquest efecte,
Manifesten
I) El municipi de Solsona compta amb la Biblioteca Carles Morató, la qual rep el suport de la Central de Biblioteques de Lleida i està integrada al Sistema de Lectura Pública de Catalunya (SLPC).
II) L'article 40 de la Llei 4/1993, de 18 de març, del sistema bibliotecari de Catalunya atribueix a les comarques la prestació del servei de lectura pública d'abast supramunicipal, el recolzament als municipis en la realització dels serveis bibliotecaris i la coordinació i promoció de la lectura pública a la comarca.
III) L'esmentada normativa estableix que les comarques s'han de fer càrrec, entre altres, del finançament de la part de les despeses d'instal·lació, manteniment i personal que correspongui a la funció comarcal de les biblioteques centrals comarcals i participar en la seva gestió.
IV) El Consell Comarcal del Solsonès ha manifestat la naturalesa de la seva col·laboració en el servei de la Biblioteca Carles Morató.
Per tot això, les parts acorden formalitzar aquest conveni de col·laboració, per la qual cosa,
Acorden
Primer. Aquest conveni té per objecte la col·laboració entre el Consell Comarcal del Solsonès i l’Ajuntament de Solsona en el servei que ofereix la Biblioteca Carles Morató.
Segon. D'acord amb l'assenyalat en l'acord anterior, el Consell Comarcal aporta el personal que figura en l'annex al present document, per tal que col·labori en els serveis que ofereix la Biblioteca Carles Morató.
Tercer. El Consell Comarcal del Solsonès comptarà amb la prèvia conformitat del personal destinat al servei. Així mateix, prèvia signatura d'aquest conveni, l'Ajuntament de Solsona acordarà amb la persona que figura en l'annex l'horari, permisos i organització del treball.
Quart. La vigència d'aquest conveni s'estableix amb efectes retroactius al dia 20 de setembre de 2017 i tindrà una durada de quatre anys. En qualsevol moment abans de la finalització del termini assenyalat les parts signants podran acordar la seva pròrroga per un període de fins a quatre anys més.
I perquè consti, i en prova de conformitat, les parts signen el present document.
Annex
Col·laboració del Consell Comarcal del Solsonès en la prestació del servei de biblioteca.
Personal: Mercè Maria Llumà i Vilar
NI: 78149887G
Categoria: Auxiliar administrativa."
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


CULTURA
	Expedient 1002/2018. Associació de Veïns Josep Torregassa - revetlla de Sant Joan

	Favorable
	Tipus de votació: unanimitat

	Vista la sol·licitud presentada i subscrita pel president de l'Associació de Veïns Josep Torregassa, en què demana poder utilitzar vuit taules, 30 cadires i dues tanques per poder tallar la circulació de vehicles al carrer de Josep V. Foix, des de la rotonda i fins al final del carrer, el dia 23 de juny, per dur a terme un sopar de veïns per celebrar la revetlla de Sant Joan; també demana permís per finalitzar la revetlla a les 02.00 hores;
Vist l'informe 157/2018 emès per la Policia Local i a proposta de les regidores delegades de Cultura i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


 
	Expedient 1067/2018. Centre de Formació de Persones Adultes del Solsonès - utilització material

	Favorable
	Tipus de votació: unanimitat

	Vista la sol·licitud presentada i subscrita per la directora del Centre de Formació de Persones Adultes del Solsonès, en què demana poder utilitzar 120 cadires a la sala Francesca Llobera del Consell Comarcal del Solsonès el dia 12 de juny, per dur a terme la festa de final de curs del Centre;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 1068/2018. Escola Municipal de Música - utilització material

	Favorable
	Tipus de votació: unanimitat

	Vista la sol·licitud presentada i subscrita per Escola Municipal de Música, en què demana poder utilitzar un bidó per coure i permís per utilitzar les cadires i taules de la Sala Polivalent el dia 22 de juny, per dur a terme la festa de final de curs;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 1081/2018. Escola Setelsis - festa final de curs, dia 16 de juny

	Favorable
	Tipus de votació: unanimitat

	Vista la sol·licitud presentada i subscrita per NJ, representant de l'AMPA de l'Escola Setelsis, en què amb motiu de la festa de final de curs de l'Escola, demana poder utilitzar una tarima a l'exterior de la Sala Polivalent i una connexió al subministrament elèctric, poder utilitzar les taules i cadires de la Sala Polivalent i l'equip de so i poder disposar de la Sala el dia 15 de juny, durant la tarda-vespre, i el dia 16 de juny, a partir de les 10.00 hores i a partir de les 16.00 hores;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 1079/2018. Orfeó Nova Solsona - vetllada de Santa Cecília

	Favorable
	Tipus de votació: unanimitat

	A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda imputar el cost del concert que organitza l’Orfeó Nova Solsona amb el grup GAC per la vetllada de Santa Cecília, a la partida del Cicle de Concerts d'Estiu, vist que aquest any no s'ha exhaurit el pressupost previst pel Cicle. El preu del concert serà de 500,00 €, aproximadament.


ESPORTS
	Expedient 1030/2018. Associació Esportiva Lach - utilització grades mòbils

	Favorable
	Tipus de votació: unanimitat

	Vista la sol·licitud presentada i subscrita per AVC, amb DNI núm. *356R, director de l’Associació Esportiva Lach i gestor de les piscines del Pi de Sant Just, en què demana poder utilitzar sis grades mòbils per al públic assistent als tornejos de futbol sala i voleibol que es duran a terme a la urbanització El Pi de Sant Just, del 28 de juny al 29 de juliol, fent-se càrrec d’anar a buscar i retornar el material esmentat;
 
A proposta del regidor delegat d’Esports,
 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita, previ pagament de la taxa corresponent i amb la condició que s’ha de fer càrrec d’anar a buscar i retornar el material esmentat.


GOVERNACIÓ
	Expedient 1039/2018. Escola Setelsis - sortida amb bicicleta, dies 18, 19 i 20 de juny

	Favorable
	Tipus de votació: unanimitat

	Vista la sol·licitud presentada i subscrita per la directora de l’Escola Setelsis, en què demana poder comptar amb el suport de la Policia Local, per dur a terme una sortida amb bicicleta els dies 18, 19 i 20 de juny, de les 9.00 a les 13.00 hores, amb alumnes del cicle superior; 
Vist l’informe 165/2018 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita. Es comunica a la sol·licitant que, si en el moment de començar la sortida la Policia Local estigués en un altre servei urgent, s'haurà d'endarrerir la sortida fins que arribin.


 
HISENDA
	Expedient 333/2018. Aprovació del padró de l’ordenança fiscal núm. 15, 3r trimestre de 2018

	Favorable
	Tipus de votació: unanimitat

	Atès que ha estat confeccionat el padró de l’ordenança fiscal núm. 15, preu públic per la instal·lació de parades, barraques, casetes de venda, espectacles o atraccions situats en terrenys d’ús públic i indústries del carrer i ambulants i rodatge cinematogràfic del 3r trimestre de l’any 2018;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar el padró de l’ordenança fiscal núm. 15 corresponent al 3r trimestre de l’any 2018 del preu públic per parades, barraques, casetes de venda, espectacles o atraccions situats en terrenys d’ús públic i indústries del carrer i ambulants i rodatge cinematogràfic.
2. Determinar com a període voluntari de cobrament els mesos de juliol i agost de 2018.
3. Publicar al tauler d’anuncis i al BOP de Lleida l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


PERSONAL
	Expedient 966/2018. Bases convocatòria contractació d'un/a informador/a juvenil

	Favorable
	Tipus de votació: unanimitat

	Vist que amb data 23 de maig de 2018 es va signar un conveni de col·laboració amb el Consell Comarcal del Solsonès per tal de gestionar entres les dues administracions l'Oficina Jove del Solsonès;
Vist que la contractació d’una persona a temps parcial destinada a l'Oficina Jove, anirà a càrrec de l’Ajuntament de Solsona que disposarà d'una subvenció atorgada pel Departament de Treball, Afers Socials i Famílies de la Generalitat de Catalunya per aquest fi;
Atès que l’obertura de l’Oficina Jove està pensada pel dia 17 de setembre coincidint amb l’inici del curs escolar, i la persona que atendrà l'oficina jove hauria d’incorporar-se el dia 1 de setembre de 2018.
A proposta de la regidora delegada de Joventut,
La Junta de Govern Local, en virtut de les facultats que té delegades per Decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar les bases reguladores de la convocatòria per a la contractació laboral temporal d'una plaça d'informador/a juvenil i que s’adjunten en forma d’annex.
2. Publicar la convocatòria a la pàgina web municipal, al Butlletí Oficial de la Província de Lleida i al Diari Oficial de la Generalitat de Catalunya.
Annex
«Convocatòria de concurs lliure per a la contractació laboral temporal d'un/a informador/a juvenil
Base primera. Objecte de la convocatòria 
L’objecte de la convocatòria és regular el procés de selecció per concurs lliure d’una plaça d’informador/a juvenil i la constitució d’una borsa de treball.
Grup de classificació:    Grup C1
Tipus de relació:            Personal laboral
Dedicació:                      Jornada parcial, 20 hores / setmana
Horari:                            A determinar en funció de l’obertura de l’Oficina Jove
Sou brut mensual:         932,04€ (inclou pagues extres).
La contractació serà en règim laboral temporal a temps parcial condicionada a una subvenció destinada a aquest fi. Aquesta contractació estarà sotmesa al Contracte programa, fitxa 42, Oficines Joves de la Xarxa d'Emancipació Juvenil. La distribució de les hores setmanals es farà en funció de les necessitats i obertura de l’Oficina Jove. La jornada laboral abastarà de dilluns a divendres.
La data prevista d’inici és l’1 de setembre de 2018.
Les tasques principals del lloc de treball consistiran en:
- Informar, orientar, assessorar i prestar atenció directa als joves que es dirigeixin a l’Oficina Jove i derivació cap a altres professionals en cas que sigui necessari.
- Planificar, organitzar i renovar els continguts informatius que s’han de tenir a l’abast dels joves.
- Realitzar la programació d’activitats i tallers.
- Oferir un servei d’informació i assessorament a les entitats de Solsona i comarca.
- Oferir informació i assessorament o derivació als professionals entorn als diferents eixos d’interès juvenil: educació, treball, salut jove, habitatge, lleure i associacionisme.
- Dinamització de les xarxes socials de les activitats i informacions d’interès.
- Gestionar la informació juvenil: recerca, recull, tractament i elaboració d’aquesta.
- Contactar directament amb els joves: conèixer la realitat juvenil, atendre directament les seves necessitats, detecció, i difusió de les activitats programades i projectes entre els/les joves.
- Fomentar i canalitzar la participació juvenil: dinamitzar i donar suport a la participació i a les iniciatives juvenils.
- Analitzar la realitat social i detectar les necessitats dels col·lectius a treballar per tal d’elaborar noves propostes.
- Coordinar-se a nivell tècnic amb els diferents serveis municipals i organismes supramunicipals que intervenen en joventut.
El sistema de selecció dels aspirants s’efectuarà d’acord amb el que preveuen aquestes bases, el Reglament de personal al servei de les entitats locals (en endavant RPEL) i la legislació concordant. 
Base segona. Condicions de les persones aspirants 
Per ser admeses en el procés selectiu, les persones aspirants, en la data de finalització del termini de presentació de sol·licituds, han de complir els requisits següents:
a) Acreditar la nacionalitat. Les persones estrangeres hauran d’acreditar que estan en possessió del permís de residència legal a Espanya, excepte els nacionals d’altres estats membres de la Unió Europea o la dels estats als quals, en virtut de tractats internacionals subscrits per la Unió Europea i ratificats per Espanya, els sigui aplicable la lliure circulació de treballadors. Tampoc el cònjuge, els descendents i els descendents del cònjuge tants dels espanyols com dels nacionals dels altres estats membres de la Unió Europea o dels estats als quals, en virtut de tractats internacionals subscrits per la Unió Europea i ratificats per Espanya, els sigui aplicable la lliure circulació de treballadors, qualsevol que sigui la seva nacionalitat, sempre que els cònjuges no estiguin separats de dret i els descendents siguin menors de 21 anys o majors d’aquesta edat però visquin a càrrec dels seus progenitors.
b) Posseir la capacitat funcional per a realitzar les tasques pròpies de la plaça convocada.
c) Haver complert 18 anys i no superar l’edat establerta per a la jubilació forçosa.
d) Estar en possessió de coneixements de nivell de suficiència de català (nivell C1) de la Secretaria de Política Lingüística de la Generalitat de Catalunya o dels reconeguts per aquesta com a equivalents, mitjançant la presentació del certificat acreditatiu corresponent o la superació de la prova prevista a la base sisena.
e) Posseir el títol de Batxillerat, formació professional de segon grau, formació professional de grau superior o qualsevol altre títol declarat equivalent. Els aspirants amb titulacions obtingudes a l’estranger hauran d’acreditar que estan en possessió de la corresponent convalidació o de la credencial que acrediti, si s’escau, la homologació del títol.
f) No haver estat separat mitjançant expedient disciplinari del servei de qualsevol de les Administracions públiques o dels òrgans constitucionals o estatutaris de les Comunitats Autònomes, ni estar inhabilitat absolutament o especialment per a l’ocupació de càrrecs públics per resolució judicial o per a exercir funcions similars a les que es desenvolupaven. En el cas de ser nacional d’un altre Estat, no trobar-se  inhabilitat o en situació equivalent ni haver estat sotmès a sanció disciplinària o equivalent que impedeixi, en el seu Estat, en els mateixos termes l’accés a l’ocupació pública.
g) No haver estat condemnat per sentència ferma per algun delicte contra la llibertat i indemnitat sexual, corrupció de menors i comerç d’éssers humans, d’acord el que determina l’article 13 apartat 5 de la Llei Orgànica 1/1996, de 15 de gener, de Protecció Jurídica del Menor, modificada per la Llei 26/2015, de 28 de juny.
h) Disposar del carnet de conduir B1 i vehicle propi
Base tercera. Presentació de sol·licituds 
1. Els/les aspirants que desitgin prendre part en el procés selectiu hauran de presentar sol·licitud en la forma que determina l’article 16, apartat 4, de la Llei 39/2015 d’1 d’octubre de Procediment Administratiu Comú  de les Administracions Públiques:
a) Al registre electrònic de l’Ajuntament de Solsona, que trobareu a l’adreça: https://www.ajsolsona.cat/seu-electronica, al catàleg de serveis, instància genèrica.
b) A les oficines de Correus.
c) A les representacions diplomàtiques o oficines consulars d’Espanya a l’estranger.
d) A les oficines d’assistència en matèria de registres.
e) Presencialment al Registre General de l’Ajuntament de Solsona (carrer Castell núm. 20, 25280 Solsona, telèfon 973480050, horari de dilluns a divendres, de 8.30 a 14.30 hores i dissabtes de 9.00 a 13.00 hores).
En el cas que la sol·licitud es presenti en alguna de les formes previstes en els apartats b), c) i d), s’haurà de trametre via fax (973482361) o via correu electrònic (ajuntament@ajsolsona.cat) còpia de la sol·licitud degudament registrada.
2. El termini per a la presentació d’instàncies és de 20 dies hàbils comptats a partir de l’endemà de la última publicació de l’anunci de la convocatòria al Diari Oficial de la Generalitat de Catalunya o al Butlletí Oficial de la Província. Les bases es publicaran al tauler d’edictes de l’Ajuntament i a la pàgina web municipal (http://www.ajsolsona.cat/ca/l-ajuntament/ofertes-laborals).
3. Per ser admès/a en les proves selectives, a la sol·licitud s’ha de manifestar que es reuneixen totes i cadascuna de les condicions exigides a la base segona de la convocatòria, i s’hi ha d’adjuntar alhora degudament compulsats els documents següents:
1)Fotocòpia del DNI 
2)Fotocòpia de la titulació exigida
3)Fotocòpia del certificat de la Secretaria de Política Lingüística, o equivalent, corresponent al nivell suficiència C1 de coneixements del català
4)Currículum vitae
5) Certificat d’antecedents penals*
6) Documents acreditatius (fotocòpia) dels mèrits al·legats per valorar el concurs, de conformitat amb el barem exposat a la base sisena i sense que el Tribunal Qualificador en pugui valorar d’altres que no siguin aportats en aquest moment. Per acreditar l’experiència caldrà aportar informe de vida laboral.
* En el cas que no s’aporti el certificat d’antecedents penals sol·licitat, les persones aspirants podran presentar una declaració jurada o promesa de no haver estat condemnats per sentència ferma autoritzant a l’Ajuntament de Solsona a comprovar la veracitat de la declaració.
Amb la presentació de la sol·licitud, els/les aspirants queden assabentats/des i donen el seu consentiment al tractament de les dades de caràcter personal que són necessàries per a la gestió del procés selectiu i per a la resta de tramitació de l’expedient, d’acord amb la normativa vigent sobre protecció de dades de caràcter personal.
Base quarta. Admissió dels/de les aspirants
1. Un cop finalitzat el termini de presentació de sol·licituds, l’Alcaldia de l’Ajuntament dictarà una resolució, en el termini màxim de deu dies, en què declararà aprovada la llista de persones admeses i excloses, el dia, l’hora i el lloc de realització de les proves i la composició nominal dels òrgans de selecció. S’assenyalaran les causes d’exclusió dels aspirants.
2. Aquesta resolució es publicarà al tauler d’edictes de l’Ajuntament de Solsona i al web municipal (http://www.ajsolsona.cat/ca/l-ajuntament/ofertes-laborals). En aquest últim mitjà, en aplicació de la Llei orgànica 15/1999, de 13 de desembre, de protecció de dades de caràcter personal, en la publicació l’aspirant realitzarà la recerca de la seva situació (admès o exclòs) identificant al document la numeració del registre d’entrada de la sol·licitud.
3. Es concedirà un termini de deu dies hàbils, improrrogables, per a reparacions i possibles reclamacions. Les al·legacions presentades es resoldran en el termini de deu dies següents a la finalització del termini per presentar-les. Transcorregut aquest termini sense que s’hagi dictat resolució, les al·legacions s’entendran desestimades.
4. Si no es presenten esmenes a la llista d’aspirants d’admesos i exclosos, es considerarà elevada a definitiva i no caldrà tornar-la a publicar. Si s’accepta alguna reclamació, es procedirà a notificar-la al/la recurrent en els termes que estableix la LRJPAC.
5. Tot seguit, s’esmenarà la llista d’admesos i exclosos, i es publicarà al tauler d’anuncis i al web municipal de l’Ajuntament la llista definitiva.
Base cinquena. Tribunal qualificador
1. El tribunal tindrà la composició següent:
- Un membre designat a proposta de l’Escola d’Administració Pública de Catalunya.
- Un membre designat a proposta de l’àrea de Joventut de la coordinació Territorial de Lleida.
- Un tècnic de la corporació, llevat que no n’hi hagi cap que reuneixi els requisits legalment establerts.
- Un tècnic en la matèria, que pot ser o no personal de la mateixa corporació.
- Un representant del Consell Comarcal del Solsonès.
Farà les funcions de secretari una persona de l’àrea de secretaria.
2. La designació nominal dels membres del Tribunal, i la dels respectius suplents, es publicarà al tauler d’anuncis de l’Ajuntament de Solsona i el web municipal, juntament amb la llista provisional d’admesos i exclosos al procés selectiu.
3. El tribunal no pot constituir-se ni actuar sense l’assistència del president, el secretari i almenys la meitat dels seus membres, siguin titulars o suplents.
4. El tribunal pot disposar la incorporació a les seves tasques d’assessors especialistes per a totes o algunes de les proves.
5. L’abstenció i recusació dels membres del tribunal s’ha d’ajustar al que preveuen els articles 23 i 24 de la Llei 40/2015, d’1 d’octubre, de règim jurídic del sector públic.
6. Els membres del tribunal i el personal tècnic de suport meritaran, si escau, les indemnitzacions i assistències que mereixin per raó del servei, d’acord amb el Reial decret 462/2002, de 24 de maig, sobre indemnitzacions per raó de servei.
7. El tribunal està facultat per resoldre els dubtes o les discrepàncies que s’originin durant el desenvolupament del procés de selecció.
8. No podran formar part del tribunal el personal d’elecció o de designació política, els funcionaris interins ni el personal eventual. La pertinença als òrgans selectius serà sempre a títol individual, sense que es pugui ostentar en representació o per compte de ningú.
9. En el cas que les persones aspirants no hagin acreditat prèviament el nivell de coneixements de català exigit i a l’efecte del que preveu el Decret 161/2002, d’11 de juny, sobre l’acreditació del coneixement del català i aranès en els processos de selecció de personal i de provisió de llocs de treball de les administracions públiques de Catalunya, el Tribunal pot sol·licitar l’assessorament de persones expertes en matèria lingüística, les quals hauran de col·laborar amb l’òrgan de selecció en la valoració de la prova de coneixements de llengua catalana.
Base sisena. Inici i desenvolupament del procés de selectiu
El procediment de selecció és per concurs, i constarà de les fases següents:
Fase 1. Prova de coneixements lingüístics. Per a aquelles persones que no acreditin disposar del certificat de nivell de suficiència C1 de català de la Secretaria de Política Lingüística de la Generalitat de Catalunya o dels reconeguts per aquesta com a equivalents. Aquesta prova és eliminatòria i té un resultat d’exercici apte o no apte.
Fase 2. Valoració de mèrits. Consisteix en la valoració del currículum dels aspirants, d’acord amb el barem següent, i sempre sobre la documentació acreditativa aportada (l’experiència s’acredita amb l’Informe de vida laboral).
Fase 2.1. Experiència professional acreditada fins a un màxim de 3 punts; experiència en el lloc de treball ofertat o en l’àmbit de les activitats juvenils, sigui en l’administració pública o en el sector privat, 1 punt per a any treballat.
Fase 2.2. Formació relacionada amb el lloc de treball a cobrir, que es puntuarà fins a un màxim de 3 punts. Els aspirants han d’acreditar documentalment la durada, en hores, dels curos al·legats, si no ho fan així, es computaran com a cursos de durada inferior a 25 hores.
Curs inferior a 25 hores.............0,10 punts
Curs de 26 a 50 hores...............0,25 punts
Curs de 51 a 100 hores.............0,50 punts
Curs a partir de 101 hores.........1,00 punt.
Fase 2.3. Formació reglada superior a l’exigida com a requisit relacionada amb les tasques del lloc de treball.
Diplomat en Educació Social (1 punt)
Fase 2.4. Coneixements de llengües estrangeres, degudament acreditats, a raó de 0,25 punts el nivell intermedi (B2) i 0,50 punts el nivell avançat (C1). Puntuació màxima 1 punt.
Fase 3. Prova escrita. Consistirà en desenvolupar un tema, en un període màxim de 45 min. Un supòsit sobre les bases teòriques i/o el  desplegament de les polítiques de Joventut a Catalunya i/o la seva aplicació en l’àmbit local. Puntuació màxima 2 punts.
(S’adjunta temari Annex I)
Fase 4. Entrevista personal. Tindrà caràcter obligatori. Tractarà sobre qüestions relacionades amb les funcions a realitzar pel lloc a proveir i amb l’experiència professional de l’aspirant.  La puntuació màxima a atorgar en aquesta prova serà de 3 punts.
Base setena. Llista de persones aprovades, borsa de treball, contractació i període de pràctiques o prova
1. Un cop finalitzada la qualificació de les persones aspirants, el Tribunal farà pública en el tauler d’edictes de l’Ajuntament i al web municipal la relació d’aprovats/des per ordre de puntuació final. El nombre de persones aprovades no pot superar el de les places convocades.
2. L’Alcaldia de l’Ajuntament aprovarà el decret de contractació a l’aspirant proposat/da pel Tribunal en el termini d’un mes i ho notificarà a la persona interessada.
3. Una vegada efectuada aquesta notificació, l’aspirant contractat/da haurà d’incorporar-se al servei de l’Ajuntament en el moment en què hi sigui requerit/da, i en un termini màxim d’un mes des de la data del decret de contractació.
4. L’aspirant que injustificadament no s’incorpori al servei de l’Ajuntament perdrà tots els drets derivats del procés de selecció i del contracte laboral subsegüent.
5. Període de prova. S’estableix un període de prova de dos mesos, finalitzat el qual, en cas de no superar-se, suposarà l’extinció de la relació laboral amb l’Ajuntament.
6. El període de prova forma part del procés selectiu i si, d’acord amb els informes avaluatius, algú no el superés, perdria tots els drets derivats de la convocatòria i es cridaria en les mateixes condicions les persones que el segueixin en l’ordre de puntuació, sempre que hagin superat el procediment de selecció i no hagin obtingut plaça. Passat un any, el contracte es podrà convertir en indefinit.
7. Si finalment el candidat/a proposat/da no arriba a incorporar-se al servei de l’Ajuntament de Solsona ja sigui per renúncia o per qualsevol altra causa, llevat de supòsits de força major, perdrà tots els drets derivats del procés de selecció i l’Alcaldia formularà proposta a favor de l’aspirant aprovat/da que hagi obtingut la puntuació més alta i tingui cabuda en les places convocades com a conseqüència de l’anul·lació esmentada.
8. Els aspirants no seleccionats formaran part d’una borsa de treball per a cobrir futures necessitats i/o vacants i contractacions de caràcter temporal. L’ordre de crida serà segons la puntuació obtinguda al procés de selecció.
Base vuitena. Incompatibilitats
En l’exercici de la funció pública atribuïda a la plaça assignada, és aplicable la normativa vigent sobre el règim d’incompatibilitats en el sector públic, en compliment de la qual l’aspirant, abans d’incorporar-se al servei de l’Ajuntament, haurà d’efectuar una declaració d’activitats i, si s’escau, sol·licitar la compatibilitat o exercir, altrament, l’opció prevista a l’article 10 de la Llei 53/1984, de 26 de desembre, a l’article 10 de la Llei 21/1987, de 26 novembre, i a l’article 337 del Decret 214/1990.
Base novena. Règim d’impugnacions
1. Les llistes definitives d’aspirants admesos i exclosos, i la resolució de contractació poden ser impugnades per les persones interessades, mitjançant la interposició de recurs potestatiu de reposició, en el termini d’un mes. Contra la desestimació del recurs de reposició o bé directament, es pot interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l’endemà de la seva notificació.
2. El Tribunal està facultat per resoldre els dubtes o discrepàncies que s’originin durant el desenvolupament del procés de selecció.
En allò que no estigui previst en les bases, es procedirà segons el que determina el RDL 5/2015, de 30 d’octubre, del Text refós de l’Estatut bàsic de l’empleat públic i el Decret 214/1990, de 30 de juliol, de la Generalitat de Catalunya, i altres disposicions aplicables.
Annex I (Temari)
- El paper de les Oficines Joves.
- Joves i Salut. Els programes de salut que es duen a terme a Solsona.
- Joves i participació. Quines accions i quins ens es donen a terme a Solsona.
- Joves i habitatge. 
- Què és el Pla Local de Joventut?»


 
	Expedient 653/2018. Convocatòria C01/2018. Monitors/es activitats estiu 2018

	Favorable
	Tipus de votació: unanimitat

	Vist que la Junta de Govern Local del dia 23 d’abril de 2018, va aprovar les bases reguladores de la convocatòria de concurs lliure per a la contractació laboral temporal de monitors/es per a les activitats de l’estiu 2018;
Vist que tant la convocatòria com les bases aprovades es van publicar al web municipal, al BOP de Lleida núm. 80, de 25 d’abril de 2018, i al DOGC núm. 7609, de 30 d’abril de 2018;
Vista l’acta del tribunal qualificador, del dia 4 de juny de 2018, on es proposa la contractació dels monitors/es que legalment siguin necessaris, en funció del nombre d’inscrits a les activitats que s’organitzen a les piscines municipals, i seguint l’ordre de major puntuació;
A proposta del regidor delegat d’Hisenda i administració i d'Esports;
La Junta de Govern Local, en virtut de les facultats que té delegades per Decret d’Alcaldia 125/2015, de 10 de juliol, i per unanimitat dels assistents, acorda:
1. Contractar els monitors/es que legalment siguin necessaris en funció del nombre d’inscrits a les activitats que s’organitzen a les instal·lacions de les piscines municipals durant els períodes que sigui necessari i seguint l’ordre de puntuació que tot seguit es detalla:
1. Registre d'entrada núm.    1218    5,00    punts
2. Registre d'entrada núm.    1233    5,00    punts
3. Registre d'entrada núm.    1325    5,00    punts
4. Registre d'entrada núm.    1411    5,00    punts
5. Registre d'entrada núm.    1418    5,00    punts
6. Registre d'entrada núm.    1419    4,50    punts
7. Registre d'entrada núm.    1178    4,00    punts
8. Registre d'entrada núm.    1184    3,78    punts
9.   Registre d'entrada núm.    1163    3,25    punts
10. Registre d'entrada núm.    1338    2,82    punts
11. Registre d'entrada núm.    1316    2,22    punts
12. Registre d'entrada núm.    1323    2,15    punts
13. Registre d'entrada núm.    1123    2,13    punts
14. Registre d'entrada núm.    1386    2,10    punts
15. Registre d'entrada núm.    1334    2,00    punts
16. Registre d'entrada núm.    1364    1,75    punts
17. Registre d'entrada núm.    1410    1,75    punts
18. Registre d'entrada núm.    1327    1,60    punts
19. Registre d'entrada núm.    1235    1,51    punts
20. Registre d'entrada núm.    1238    1,50    punts
21. Registre d'entrada núm.    1321    1,50    punts
22. Registre d'entrada núm.    1344    1,50    punts
23. Registre d'entrada núm.    1401    1,50    punts
24. Registre d'entrada núm.    1249    1,25    punts
25. Registre d'entrada núm.    1255    1,00    punts
26. Registre d'entrada núm.    1421    1,00    punts
27. Registre d'entrada núm.    1234    0,61    punts
28. Registre d'entrada núm.    1345    0,50    punts
29. Registre d'entrada núm.    1358    0,25    punts
30. Registre d'entrada núm.    1415    0,25    punts
31. Registre d'entrada núm.    1417    0,25    punts
32. Registre d'entrada núm.    1336    0,00    punts
33. Registre d'entrada núm.    1337    0,00    punts
34. Registre d'entrada núm.    1341    0,00    punts.
2. Notificar aquest acord a les persones que es van presentar a la convocatòria.


 
SALUT
	Expedient 1055/2018. Adhesió campanya "Fes un Gest per l'ELA"

	Favorable
	Tipus de votació: unanimitat

	Vist l'escrit presentat pel president de la Fundació Miquel Valls, en què demana l'adhesió de l'Ajuntament de Solsona a la campanya "Fes un Gest per l'ELA", per celebrar el Dia Mundial de l'ELA el dia 21 de juny de 2018;
Vist que la campanya consisteix en il·luminar de verd un edifici de la ciutat i/o penjar una fotografia fent el gest per l'ELA, per donar suport als afectats d'esclerosi lateral amiotròfica (ELA), a les seves famílies i a la Fundació Miquel Valls, que lluita per millorar la qualitat de vida dels afectats;
A proposta de la regidora delegada de Salut,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda adherir-se a la campanya "Fes un Gest per l'ELA" penjant una fotografia fent el gest per l'ELA.


 
	Expedient 1058/2018. Programa d'educació sanitària sobre el bon ús dels medicaments

	Favorable
	Tipus de votació: unanimitat

	Yasmina Valderrama, regidora delegada de Salut, dona compte de l'escrit tramés pel president del Col·legi Oficial de Farmacèutics de Lleida i pel director de l'Àrea del Medicament del Servei Català de la Salut, en relació a la nova edició del Programa d'educació sanitària sobre el bon ús dels medicaments, on es convida a participar en el programa duent a terme xerrades informatives en centres cívics, casals de la gent gran o altres espais.


URBANISME
  
El president aixeca la sessió, de la qual, com a secretari, estenc aquesta acta.

Vist i plau
El secretari
El president

